OzLabs/hebrew-wiki-articles huggingface dataset:
אלכסנדרה ברושטיין

אלכסנדרה ברושטיין (23 באוגוסט 1884 וילנה - 20 בספטמבר 1968 מוסקבה) הייתה סופרת ומחזאית יהודייה-רוסייה, אשר כתבה בברית המועצות, וזכתה שם לפרסום רב.

==ביוגרפיה==
נולדה בווילנה בשם אלכסנדרה ויגודסקי. אביה, יעקב ויגודסקי היה רופא גינקולוג, סופר יידיש, ואיש ציבור, שר לענייני יהודים בליטא המרכזית, ציר לסיים של הרפובליקה הפולנית השנייה (1922–1927), וממנהיגי קהילת וילנה ערב חורבנהּ. הוריה נרצחו על ידי הנאצים. 

ברושטיין סיימה את לימודיה בבסטוז'ב, מוסד ללימודים גבוהים לנשים בסנקט-פטרבורג. בין השנים 1906–1917 היא עבדה עם הצלב האדום הפוליטי, ארגון שעסק במתן סיוע לאסירים פוליטיים באימפריה הרוסית ויותר מאוחר בברית המועצות. הארגון הפסיק את פעילותו ב-15 ביולי 1938. לאחר מהפכת אוקטובר היא פעלה לחיסול הבערות בברית המועצות, הקימה מספר בתי ספר בפטרוגראד למבוגרים וכתבה לילדים ומתבגרים.

ב-1922 יצא המחזה הראשון של ברושטיין: "מאי". היא פרסמה כ-60 מחזות, רובם ככולם לנוער, אך התפרסמה בעיקר בזכות טרילוגיה אוטוביוגרפית שיצאה לאור בסוף שנות החמישים ותחילת שנות הששים, וכללה את "הדרך יוצאת למרחקים", "שעת שחר" ו"אביב".

==הטרילוגיה==
ספרה "הדרך יוצאת למרחקים" תורגם לעברית על ידי דוידה קרול ויצא לאור בספריית הפועלים ב-1988.

הספר הוא חלק מטרילוגיה אוטוביוגרפית של ברוּשטיין, שיצאה ברוסיה במהדורות רבות של עשרות אלפי עותקים כל אחת, וזכתה למעמד של ספר פולחן. הספר הוא מעין שילוב של רומן חניכה, רומן היסטורי ופוליטי וספר זיכרונות והרפתקאות. בהומור מרגש מספרת ברושטיין על ילדותה ונעוריה בווילנה על גבול המאות ה–19 וה–20. זהו סיפור אמין ומרתק, שאינו סוטה מהנרטיב הסוציאליסטי של ברית המועצות בתקופה זו של סוף שנות ה–50 ותחילת ה–60, שבהן התפרסמה הטרילוגיה

קיימת ברוסיה התעניינות מחודשת בספר, והחל מ–2005 יצאה כמעט מדי שנתיים מהדורה חדשה שלו.

<br />

==משפחתה==
אלכסנדרה ברושטיין הייתה נשואה לסרגיי ברושטיין שהיה רופא ידוע, ולהם שני ילדים: בן בשם מיכאיל בורשטיין, שהיה מהנדס מזון ועבד במפעל אוקטובר האדום, אחד ממפעלי ממתקים הגדולים במדינה; ובת בשם נדז'דה נדז'דינה, שהייתה כוריאוגרפית שהקימה את להקת בריוזקה.

==לקריאה נוספת==
<div style="direction: ltr;">
* Rina Lapidus, Jewish Women Writers in the Soviet Union, Routledge, 2012.</div>

==קישורים חיצוניים==

* ולרי דימשיץ, 
* [https://chtoby-pomnili.livejournal.com/296310.html?thread=4413302 כתבה על אלכסנדרה בורשטיין] 
* ליזה רוזובסקי, "[https://www.haaretz.co.il/gallery/literature/.premium-1.7896736?utm_source=smartfocus&utm_medium=email&utm_campaign=daily&utm_content=https://www.haaretz.co.il/gallery/literature/.premium-1.7896736 זה הרומן ששימש לי כמצפון מוסרי, זה הספר שאני רוצה להכיר לילדיי]", הארץ, 24 בספטמבר 2019
* 

==הערות שוליים==

קטגוריה:יהודיות רוסיות
קטגוריה:סופרות יהודיות רוסיות
קטגוריה:סופרים יהודים רוסים
קטגוריה:מחזאיות יהודיות
קטגוריה:מחזאים יהודים
קטגוריה:מקבלי עיטור הדגל האדום של העמל
קטגוריה:רוסיות שנולדו ב-1884
קטגוריה:נפטרות ב-1968
מוטיב (אמנות חזותית)

כותרת של עמוד אבן מהסדר המשולב הכולל מוטיבים חזותיים של וולוטה ועלה שריגים.]]
המוטיב באמנות חזותית ובאיקונוגרפיה הוא אימג' שחוזר על עצמו בדפוס או בעיצוב מסוים.

המוטיב יכול להתבטא במספר אופנים:

# אלמנט יחיד בהסמלה החזותית של אובייקט מסוים.
# סוג של אובייקט שמופיע בעבודות אחרות.
# מקטע אחד המרכיב חלק מאובייקט, כמו מוטיב "אדון החיות" באמנות של העת העתיקה, שבו צמד בעלי חיים פונים זה לכיוונו של זה.

אמנות דקורטיבית יכולה להיות מוצגת באמצעות מספר אלמנטים שונים, הנקראים מוטיבים. כמו באמנות סיבים, אותם מוטיבים יכולים לחזור על עצמם בדפוס מסוים, כשבין הדוגמאות לכך ניתן לציין שריגים.

קטגוריה:איקונוגרפיה
גוליית גולי

גוליית גולי (בגרמנית: Goliath Goli) הוא דגם של תלת אופן, בתצורת טנדר. דגם ה"גוליית גולי" מתוצרת יצרנית המכוניות המכוניות "Goliath-Werk G.m.b.H" הגרמנית, אשר יוצר בין השנים 1955–1961.

דגם ה"גוליית גולי" בעל שני מקומות בלבד (נהג ונוסע).

מחיר הדגם בהשקה היה כ-4,000 מרק גרמני.

==תצורות==
* ארגז מטען פתוח
* ארגז מטען סגור (ברזנט)
* ארגז מטען סגור (פח), (דגם דמוי מכונית מסחרית)

== תמונות ==
<gallery mode="packed" heights="130">
קובץ:Goli2-Bj1959,500 ccm,15 PS-Foto2005-08-26.jpg | גוליית גולי
קובץ:Goliath Kastenwagen.JPG | גוליית גולי
קובץ:Goliath Goli (2014-08-29 6605).JPG | גוליית גולי
קובץ:Weyermann-Malz Goliath Goli.jpg | גוליית גולי
קובץ:Goli Cockpit.JPG| גוליית גולי - מבט לתא הנהג 
קובץ:Goliath Goli (2014-08-29 6578) Radaufhängung.jpg | גוליית גולי - מבט לצמיג הקדמי
</gallery>

==ראו גם==
* תלת אופן
* גוליית GD 750
* גוליית אקספרס
* גוליית פיוניר
* גוליית אטלס
* גוליית 1100
* גוליית GP700
* גוליית Jagdwagen סוג 34

==לקריאה נוספת==
* [https://www.reddit.com/r/WeirdWheels/comments/5wav45/goliath_goli_19551961_the_last_threewheeled/ גוליית גולי] (Goliath Goli (1955-1961): The last three-wheeled )

== קישורים חיצוניים ==

* [https://www.youtube.com/watch?v=UtTn2Hn4oAc גוליית גולי] (1:57 דקות), יו-טיוב

==הערות שוליים==

קטגוריה:דגמי מכוניות שהושקו ב-1955
קטגוריה:מכוניות תלת אופן
קטגוריה:טנדרים
גולי
קטגוריה:כלי רכב גרמניים
מיקרופכיצפלוזאורוס

מיקרופכיצפלוזאורוס (שם מדעי: Micropachycephalosaurus; משמעותו לטאה קטנה בעלת ראש עבה) הוא סוג נכחד של דינוזאור קטן מתת-סדרת הצרטופסים שחי בתקופת הקרטיקון העליון, 70.6-68.5 מיליון שנה לפני זמננו.

מאובן חלקי של המיקרופכיצפלוזאורוס נמצא במצוק דרומית למחוז שאנדונג בסין.

המיקרופכיצפלוזאורוס היה צמחוני והילך על שתי רגלים. גובהו כמטר אחד (3.3 רגל).

המיקרופכיצפלוזאורוס הוא הדינוזאור בעל השם הארוך ביותר (23 תווים באנגלית) נכון להיום. שמו ניתן לו על ידי הפלאונטולוג הסיני, דון ג'ימינג, שחשב שהוא חבר זעיר במשפחת הפכיצפלוזאורים. מחקרים מאוחרים יותר גילו, בניגוד להערכות הראשוניות, שהמיקרופכיצפלוזאורוס הוא חבר בתת-סדרת הצרטופסים, שכללה גם את הפסיטקוזאורוס והטריצרטופס.

==קישורים חיצוניים==

==הערות שוליים==

קטגוריה:בעלי חיים שתוארו ב-1978
קטגוריה:טקסונים שתוארו בידי דונג שימינג
קטגוריה:צרטופסים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1978
Bridge over Troubled Water (אלבום)

Bridge over troubled water (בעברית: גשר על מים סוערים) הוא אלבום האולפן החמישי והאחרון של צמד הפולק רוק האמריקאי סיימון וגרפונקל, שיצא בינואר 1970 בחברת ההקלטות קולומביה רקורדס.

== רקע ==
בעת יציאת האלבום, נחשבו כבר סיימון וגרפונקל לשם דבר בתעשיית המוזיקה. אלבומם הקודם Bookends דורג במקום הראשון בבילבורד 200 בארצות הברית, ואלבום האולפן שלפניו Parsley, Sage, Rosemary and Thyme, כמו גם פס הקול לסרטו של מייק ניקולס "הבוגר", זכו גם הם להצלחה. טרם הקלטת האלבום, קיבל ארט גרפונקל את התפקיד של קפטן נייטלי בסרט אחר של ניקולס, מלכוד 22, על שם הספר בעל אותו השם. במקור אמור היה פול סיימון לשחק גם הוא בסרט, אך תפקידו נחתך עקב ריבוי דמויות. הפקת התארכה מעבר למצופה וסיכנה את היחסים בין סיימון וגרפונקל. גרפונקל הצהיר מאוחר יותר בראיון מ-1990 (בתרגום חופשי): "דרך העבודה שלנו הייתה שפול כתב תוך כדי ההקלטות. היינו בסטודיו למשך חודשיים, עובדים על שלושה או ארבעה שירים שפול כתב, מקליטים אותם, ואז כשהם הסתיימו, עוזבים למשך חודשיים בעוד פול עובד על הקבוצה הבאה של שלושה או ארבעה שירים. אז שריינו זמן והיינו שוב בסטודיו למשך שלושה או ארבעה חודשים, מקליטים את השירים האלה... במקום לחכות לפול לכתוב את המקבץ הבא של שירים, הלכי והצטלמתי לסרט".

הסרט מלכוד 22 החל בצילומים בינואר 1969, וארך כשמונה חודשים. סיימון לא סיים את הכתיבה של אף שיר בשלב הזה, והצמד תכנן לשתף פעולה כשהצילומים יסתיימו. הקלטת האלבום החלה בנובמבר 1969, והוא יצא לאור בינואר 1970.

== לאחר יציאת האלבום ==
בשנת 1971 זכה האלבום בשישה פרסי גראמי, ביניהם פרס גראמי לאלבום הטוב ביותר של השנה ופרס ההקלטה לשיר הנושא שלו בעל אותו השם. ב-2003 דורג האלבום במקום ה-51 ברשימת 500 האלבומים הגדולים בכל הזמנים על ידי מגזין הרולינג סטונס. כמו כן, דורג האלבום בראש דירוג בילבורד 200 בארצות הברית, הגיע למעמד אלבום זהב כבר בשנת יציאתו בסופו של דבר למעמד אלבום פלטינה.

בנוסף לכך, הפך האלבום לאלבום הנמכר ביותר בבריטניה בשנת 1969.

למרות ההצלחה, לאחר הקלטת האלבום התפרק הצמד, והוא נהיה לאלבום האולפן האחרון שלהם ביחד. תרמו לפירוד תהליך ההקלטה של האלבום, שהיה קשה לשני חברי הצמד, בתוספת ההידרדרות ביחסים האישיים ביניהם.

בשנת 2020 מגזין הרולינג סטון דירג את האלבום מחדש במקום ה-172 ברשימת 500 האלבומים הטובים ביותר בכל הזמנים.

== רשימת שירים ==
כל השירים באלבום נכתבו על ידי פול סיימון, למעט אם צוין אחרת.

== קישורים חיצוניים ==

* [http://www.simonandgarfunkel.com/music/bridge-over-troubled-water-40th-anniversary-edition/ הסבר על האלבום באתר הרשמי של סיימון וגרפונקל]

== הערות שוליים ==

קטגוריה:אלבומי 1970
קטגוריה:אלבומי סיימון וגרפונקל
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום הלא קלאסי המעובד הטוב ביותר
קטגוריה:זוכי פרס גראמי לאלבום השנה
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת קולומביה רקורדס
גוליית אקספרס

גוליית אקספרס (בגרמנית: Goliath Express) הוא רכב שיוצר בתצורות טנדר ומסחרית. הדגם מתוצרת יצרנית המכוניות "Goliath-Werk G.m.b.H" הגרמנית, אשר יוצר בין השנים 1953–1961.

מחירו של דגם ה-"גוליית אקספרס" בתצורת טנדר, בשנת 1960, עמד על 6,600 מרק גרמני.

==תצורות==
* טנדר גג נמוך
* טנדר גג גבוה
* מסחרית סגורה
* מסחרית - חלונות צד
* מסחרית מרובת חלונות צד (דומה לדגם Volkswagen Type 2 Samba)

== תמונות ==
<gallery mode="packed" heights="130">
קובץ:Goliath Pritsche.jpg| גוליית אקספרס 1100
קובץ:Goliath Luxus Express (1956) (26341446506).jpg | גוליית אקספרס שנת 1956
קובץ:Goliath Luxus Express (1956) (26367360835).jpg| גוליית אקספרס שנת 1956
קובץ:Goliath Luxus Express (1956) (26341451696).jpg | לוגו היצרנית חברת "Goliath-Werk G.m.b.H" על קדמת דגם "גוליית אקספרס"
</gallery>

==ראו גם==
* גוליית GD 750
* גוליית גולי
* גוליית פיוניר
* גוליית אטלס
* גוליית 1100
* גוליית GP700
* גוליית Jagdwagen סוג 34

== קישורים חיצוניים ==

* [https://www.youtube.com/watch?v=FmKz6QptPYQ גולית אקספרס 1100 בתצורת רכב מסחרי] (2:02 דקות), יו-טיוב
* [https://www.youtube.com/watch?v=Vrt3tO2RkBE גולית אקספרס 1100 בתצורת טנדר] (0:54), יו-טיוב

==הערות שוליים==

קטגוריה:דגמי מכוניות שהושקו ב-1953
קטגוריה:מכוניות מסחריות
קטגוריה:טנדרים
אקספרס
קטגוריה:כלי רכב גרמניים
גוליית אטלס

גוליית אטלס, שנת 1934 - מבט לתא הנהג

גוליית אטלס (בגרמנית: Goliath Atlas) הוא דגם של טנדר קטן, מתוצרת יצרנית המכוניות "Borgward Group AG" הגרמנית אשר יוצר בין השנים 1932–1935.

הכניסה לתא הנהג הייתה דרך דלת בודדת רוחבית בקדמת הרכב.

==תצורות==
* ארגז מטען - פתוח
* ארגז מטען - סגור בברזנט

==ראו גם==
* גוליית GD 750
* גוליית גולי
* גוליית אקספרס
* גוליית פיוניר
* גוליית 1100
* גוליית GP700
* גוליית Jagdwagen סוג 34

==לקריאה נוספת==
* [http://www.conceptcarz.com/z26866/Goliath-Atlas.aspx גוליית אטלס - תמונות] (1934 Goliath Atlas - conceptcarz.com)

== קישורים חיצוניים ==

* [https://www.youtube.com/watch?v=axY0sdhpzW8 גוליית אטלס] (0:10), יו-טיוב

==הערות שוליים==

קטגוריה:דגמי מכוניות שהושקו ב-1932
קטגוריה:טנדרים
אטלס
קטגוריה:כלי רכב גרמניים
דייוויד קרטר

דייוויד קרטר (באנגלית: David Carter; נולד ב-10 בדצמבר 1987) הוא שחקן פוטבול אמריקאי בליגת ה-NFL ופעיל טבעוני לזכויות בעלי חיים.

==קריירת פוטבול==
קרטר החל לשחק פוטבול במכללת UCLA . בדראפט ה-NFL בשנת 2011, נבחר קרטר בסיבוב השישי לשחק בקבוצת אריזונה קרדינלס ושיחק בה במשך שתי עונות. בשנת 2013, עבר לשחק בקבוצת דאלאס קאובויס ושיחק בה למשך שלושה משחקים. באוגוסט 2014 חתם בקבוצת ג'קסונוויל ג'אגוארס אך לא נכלל בסגל הקבוצה. בשנת 2015, חתם בקבוצת שיקגו ברס אך נופה מהסגל לפני תחילת העונה.

==פעילות לזכויות בעלי חיים==
קרטר אימץ אורח חיים טבעוני בפברואר 2014, לאחר שצפה בסרט הדוקומנטרי Forks Over Knives , ומאז הוא משתתף בכנסים ובהרצאות בנושא טבעונות וזכויות בעלי חיים. כמו כן, הוא ואשתו, פייג' קרטר, חברים בארגון Vegan Outreach הפועל לקידום טבעונות.

==קישורים חיצוניים==

* 

* [https://www.youtube.com/watch?v=mTqnpEQUj_s How Did Your NFL Team React When You Went Vegan? - David Carter], World of Vegan

קטגוריה:שחקני פוטבול אמריקאים
קטגוריה:ספורטאים אפרו-אמריקאים
קטגוריה:טבעונים אמריקאים
קטגוריה:ספורטאים טבעונים
קטגוריה:שחקני אריזונה קרדינלס
קטגוריה:שחקני דאלאס קאובויס
קטגוריה:בוגרי אוניברסיטת קליפורניה בלוס אנג'לס
קטגוריה:פעילי זכויות בעלי חיים אמריקאים
קטגוריה:אמריקאים שנולדו ב-1987
טוקן שחור-צוואר

טוקן שחור-צוואר (שם מדעי: Pteroglossus aracari) הוא מין של עוף טרופי ממשפחת הטוקניים החי רק ביערות אמריקה הדרומית. הטוקן נפוץ בטבע במדינות: ברזיל, גינאה הצרפתית, סורינאם, גיאנה וונצואלה.
== מאפיינים ==
אורכו של טוקן זה 35–45 ס"מ ומשקלו 177–309 גרם. הוא בעל נוצות שחורות וחזה צהוב עם פס אדום לאורכו. העיניים אפורות והמקור צהוב-לבן עם כתם שחור עליו. המקור התחתון שחור והרגליים אפורות.

טוקן זה מעופף ביערות וניזון מפירות גדולים בעזרת מקורו. הוא יצוד גם לטאות או צפרדעים ואף גוזלים.

==תת-מינים==
* Pteroglossus aracari atricollis
* Pteroglossus aracari aracari
* Pteroglossus aracari wiedii
==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:טוקניים
קטגוריה:ברזיל: עופות
קטגוריה:בעלי חיים שתוארו ב-1758
נבחרת בלארוס בכדורסל נשים

נבחרת בלארוס בכדורסל נשים היא קבוצת כדורסל הנשים הלאומית של בלארוס. הנבחרת הוקמה בעקבות התפרקות ברית המועצות.

הישג השיא של הנבחרת היה מקום שלישי באליפות אירופה בשנת 2007.

==הישגי הנבחרת==
===אולימפיאדות===
לא העפילה

===אליפויות העולם===
* 2010 : מקום 4
* 2014 : מקום 10

===אליפויות אירופה===

==קישורים חיצוניים==
* 
* [https://www.fiba.basketball/federation/Belarus נתונים מאתר פיב"א]

קטגוריה:ערכים שבהם תבנית אתר רשמי אינה מתאימה להוספה אוטומטית
בלארוס
קטגוריה:בלארוס: כדורסל
קטגוריה:נבחרות בלארוס
קטגוריה:בלארוס: ספורט נשים
מערך משונן

[[תרשים מבנה הזיכרון של מערך משונן.]]
במדעי המחשב, מערך משונן (באנגלית: Jagged array או Ragged array) הוא מערך של מערכים שבו כל איבר יכול להיות בגודל שונה כך שנוצרות שורות שהקצה שלהן משונן. זאת לעומת מצב שבו כל המערכים באותו גודל, ואז צורת מבנה הנתונים היא מלבנית.

מערכים משוננים בשפות תכנות כגון ג'אווה, PHP, פייתון, Ruby, C#.Net, Visual Basic .NET, Perl, JavaScript, Objective-C, סוויפט ו-Atlas Autocode ממומשות באמצעות Iliffe vector (מערך של מצביעים למערכים).

==דוגמאות==
בסי שארפ, ניתן ליצור מערך משונן באמצעות הקוד הבא:
<syntaxhighlight lang="CSharp">
int[][]c;
c=new int[2][]; // creates 2 rows
c[0]=new int[5]; // 5 columns for row 0
c[1]=new int[3]; // create 3 columns for row 1
</syntaxhighlight>

ב-C++/CLI, ניתן ליצור מערך משונן באמצעות הקוד הבא:
<syntaxhighlight lang="cpp">
using namespace System;
int main()
{
array<array<double> ^> ^ Arrayname = gcnew array <array<double> ^> (4);// array contains 4 
//elements
return 0;
}
</syntaxhighlight>

==הערות שוליים==

קטגוריה:מבני נתונים
Honey (שיר של אוולינה)

"Honey" (בעברית: "דבש") הוא סינגל שהוקלט על ידי הזמרת הפינית אוולינה, בשיתוף מיקאל גבריאל. הסינגל יצא לאור ב-9 בדצמבר 2015, תחת חסותן של חברות התקליטים יוניברסל מיוזיק גרופ ואם-אייזי מיוזיק, כסינגל השני מתוך אלבום הבכורה שלה, 24K. הסינגל זכה להצלחה רבה בפינלנד, כאשר הפך לראשון של אוולינה שהצליח להגיע לפסגת המצעד הרשמי שמייצג את המדינה. בנוסף, קיבל השיר תואר "פלטינה כפולה", בפינלנד והפך לראשון שלה שעשה זאת.

== רקע ושחרור ==
לאחר שהוציאה את הסינגלים "Vuoristorataa", ו-"Rakkaudesta lajiin" ביחד כסינגל אחד, הוציאה אוולינה את "Honey", ששימש כסינגל השני מתוך אלבום הבכורה שלה, 24K. את הסינגל כתבו אנרי לאנץ, אוולינה טמנאלאקסו, מיקאל סולמן, וסימו פירחונן, והוא הופק על ידי לאנץ שהפיק גם את האלבום.

== וידאו קליפ ==
הווידאו קליפ הנלווה שצולם לשיר הועלה ב-28 בדצמבר 2015, לערוץ ה-Vevo של אוולינה. בקליפ ניתן לראות תחילה ניתן לראות ציור של חוצן ועליו איקס אדום. לאחר מכן ניתן לראות זוג שמטייל בטבע, ולפתע משהו משתלט על הגבר. לאורך כל הקליפ חברתו של הגבר שמאבד את שפיותו מנסה להציל אותו בכך שגוררת אותו ומרימה אותו למקום שייסע לו. לבסוף, שניהם נופלים והיא מחזיקה אותו בידיה ובוכה בידיעה שהוא מת. לבסוף באורך פלא הוא חוזר לתחייה, ושניהם מחייכים. בין לבין ניתן לראות את אוולינה במסך צהוב ועמום שרה את השיר ביחד עם מיקאל גבריאל.

נכון לספטמבר 2017, הקליפ הוא נצפה ביותר של אוולינה, כאשר מונה הצפיות שלו עולה על למעלה מ-8 מיליון צפיות.

== מיקומי שיא ==
הסינגל נכנס ישירות למקום ה-1 במצעד הפיני, והפך לראשון של אוולינה שעשה זאת.

== קישורים חיצוניים ==

== הערות שוליים ==

קטגוריה:שירי אוולינה
קטגוריה:שירים שנכתבו על ידי אוולינה
קטגוריה:שירים על מזון ושתייה
מקסימיליאן פיליפ

מקסימיליאן פיליפ (בגרמנית: Maximilian Philipp; נולד ב-1 במרץ 1994) הוא כדורגלן גרמני המשחק בעמדת החלוץ בפרייבורג מהבונדסליגה בהשאלה מוולפסבורג.

==קריירת מועדונים==
===פרייבורג===
פיליפ שיחק כילד בהרטה ברלין, טניס בורוסיה ברלין ואנרגי קוטבוס. ב-2012, כשהיה בן 16, פיליפ חתם בשורות פרייבורג והשתלב בקבוצות הנוער ולאחר מכן בקבוצת המילואים. ב-5 באפריל 2014 הוא ערך את הופעת הבכורה שלו במדי הקבוצה הבוגרת של פרייבורג במשחק בונדסליגה נגד שטוטגרט, כשהוא נכנס כמחליפו של פליקס קלאוס בדקה ה-90. בעונת 2014/15 הפך פיליפ לשחק הרכב בפרייבורג, וערך 24 הופעות בשורותיה, אך לא הצליח למנוע את נשירתה לבונדסליגה השנייה. בעונת 2015/16 תפס פיליפ פיקוד בהתקפת הקבוצה, והבקיע שמונה שערים בדרך לזכייה באליפות הבונדסליגה השנייה והעפלה של פרייבורג בחזרה לבונדסליגה לאחר עונה אחת בלבד. בעונת 2016/17 פיליפ המשיך להיות בורג חשוב בהתקפת הקבוצה לצידם של נילס פטרסן ופלוריאן נידרלכנר, הבקיע תשעה שערי ליגה, וסייע לפרייבורג לסיים במקום השביעי בבונדסליגה בעונת החזרה שלה.

===בורוסיה דורטמונד===
יכולתו של פיליפ לא נעלמה מהמועדונים הגדולים, וביוני 2017 פיליפ חתם על חוזה לחמש שנים בשורות בורוסיה דורטמונד, כאשר סכום ההעברה מפרייבורג הוערך בכ-20 מיליון יורו כולל בונוסים. את הופעת הבכורה שלו בדורטמונד ערך פיליפ במשחק הסופר קאפ הגרמני באוגוסט 2017 מול באיירן מינכן. המשחק הסתיים בתיקו 2-2 כעבור 120 דקות והגיע לפנדלים, בהם פיליפ, שנכנס כמחליף, הבקיע את הפנדל שלו, אך דורטמונד הפסידה לבסוף 4–5. את שני שעריו הראשונים בקבוצה הבקיע פיליפ בספטמבר 2017 בניצחון 0–5 על פ.צ. קלן במסגרת הבונדסליגה. עד לסיום עונת 2017/18 הבקיע פיליפ תשעה שערי ליגה, וסיים עם הקבוצה במקום הרביעי בבונדסליגה. בליגת האלופות חוו פיליפ ודורטמונד קמפיין מאכזב, כשסיימו את שלב הבתים במקום השלישי עם שתי נקודות בלבד, ולמרות זאת המשיכו אל הליגה האירופית, ממנה הודחו בשמינית הגמר על ידי רד בול זלצבורג. בעונת 2018/19 פיליפ איבד את מקומו בהרכב דורטמונד והבקיע שער ליגה אחד בלבד ב-18 הופעות. פיליפ ודורטמונד צלחו הפעם את שלב הבתים של ליגת האלופות, אך הודחו בשמינית הגמר על ידי טוטנהאם הוטספר.

===דינמו מוסקבה ===
ב-9 באוגוסט 2019 חתם על חוזה לארבע שנים בדינמו מוסקבה מליגת העל הרוסית בכדורגל. בהופעת הבכורה שלו בקבוצה, הבקיע שער בבעיטה חופשית בדרבי מול לוקומוטיב מוסקבה כבר בדקה השלישית של המשחק. בדצמבר 2019 נבחר פיליפ כשחקן החודש בליגת העל הרוסית. עד לסיום עונת 2019/20 ערך פיליפ 27 הופעות ליגה, והבקיע בהן תשעה שערים.

===וולפסבורג והשאלה לרדר ברמן===
באוקטובר 2020 הושאל פיליפ לעונה אחת לוולפסבורג מהבונדסליגה. ביוני 2021 חתם באופן קבוע בוולפסבורג.

ב-30 בינואר 2023 הושאל לורדר ברמן עד לסוף העונה.

==קריירה בינלאומית==
לפיליפ עשר הופעות במדי נבחרת גרמניה בכדורגל עד גיל 21. פיליפ השתתף עם נבחרת זו באליפות אירופה בכדורגל עד גיל 21 - 2017, והיה שותף פעיל לזכייה שלה בטורניר. פיליפ פתח בהרכב במשחק הגמר של טורניר זה, בו ניצחה גרמניה 0–1 את הנבחרת המקבילה של ספרד.

==תארים==
;קבוצתיים
;פרייבורג
* הבונדסליגה השנייה (1): 2015/2016

;נבחרת
* אליפות אירופה בכדורגל עד גיל 21 (1): 2017

==קישורים חיצוניים==

==הערות שוליים==

קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:כדורגלני בורוסיה דורטמונד
קטגוריה:כדורגלני פרייבורג
קטגוריה:כדורגלני דינמו מוסקבה
קטגוריה:כדורגלני וולפסבורג
קטגוריה:כדורגלני ורדר ברמן
קטגוריה:גרמנים שנולדו ב-1994
The Best (אלבום של אריאנה גרנדה)

The Best (בעברית: הכי טוב) הוא אלבום הלהיטים הראשון של הזמרת-יוצרת האמריקאית אריאנה גרנדה. אלבום האוסף יצא לאור ב-27 בספטמבר 2017, תחת חסותה של חברת התקליטים יוניברסל מיוזיק יפן. נכון לתאריך ההוצאה, אלבום הלהיטים יצא ביפן בלבד.

== רקע והוצאה ==
לאלבום הלהיטים אוגדו רוב להיטיה ושיריה המוכרים אשר יצאו במהלך כל הקריירה של גרנדה (2010–2017). בין שירי האלבום ניתן למצוא שיתופי פעולה שנערכו עם סטיבי וונדר, ניקי מינאז', איגי אזליה, ג'סי ג'יי, דה ויקנד, וכולי.

תחילה, יצא האלבום ישירות לספוטיפיי ולאייטונס. כשיצא, נכנס האלבום היישר למקום הראשון באייטונס היפני.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
! rowspan="1" |יפן
|27 בספטמבר 2017
|תקליטור • תקליטור ו-DVD • בלו-ריי • הורדה דיגיטלית
|ריפבליק
|
|}

== קישורים חיצוניים ==

== הערות שוליים ==

קטגוריה:אלבומי אריאנה גרנדה
קטגוריה:אלבומי אוסף באנגלית
קטגוריה:אלבומי חברת יוניברסל מיוזיק יפן
אגם שרברוק (קולומביה הבריטית)

אגם שרברוק (באנגלית: Sherbrooke Lake) הוא אגם הממוקם בהרי הרוקי הקנדיים בשטח הפארק הלאומי יוהו, בקולומביה הבריטית שבקנדה.
נחל שרברוק (Sherbrooke Creek) זורם אל האגם, ומנקז את מימיו. ממערב לאגם מצוי הר אוגדן (שגובו 2,695 מטרים); מצפון לאגם מצוי הר ניילס (שגובהו 2,972 מטרים); וממזרח לאגם מצויה פסגת פאג'ט.

אל האגם ניתן להגיע בשביל שמתחיל בדרך המהירה הטרנס-קנדית בסמוך לאגם ואפטה. מאגם שרברוק מתחיל שביל ההליכה המגיע לשדה הקרח ואפוטיק, ולבקתת סקוט דאנקן. השביל, באורך של 5.1 ק"מ, משמש בעיקר לטיולים רגליים, הליכה וצפרות ומשמש בצורה הטובה בחודשים יוני עד ספטמבר<ref></ref>.

== הערות שוליים ==

שרברוק
שרברוק
נחש-שוטני

Ahaetulla perroteti
נחש-שוטני, המכונה גם נחש-זמורה (שם מדעי: Ahaetulla), הוא סוג של נחשים אסייתיים במשפחת הזעמניים. צורתם המוסוות בין העלים והענפים מזכירה צורת שוט ומכאן שמם. הם דומים לבני הסוג האמריקאי Oxybelis הדומים גם הם לעלים דקים ירוקים.

זהו סוג נחשים בעלי ארס חלש (או תת-ארסיים) הנמצא בתוך פיהם בשיניים האחוריות. כשהם נושכים את טרפם הם מרימים את לסתם העליונה כדי להזריק ארס לטרפם.

אורך נחשים אלה עד 1.8 מ' והם בעלי גוף ירוק עם צידיים ובטן אפורים עד צהובים וכן לבנים, לעיתים משובצים בשחור, והראש מגודל בעל עיניים גדולות צהובות, פס שחור מעל אישוניהם. הפה גדול וורוד בעל שיניים קטנות שהאחוריות מזריקות ארס חלש לטרפם. הארס אינו קטלני לבני אדם ומיועד לשיתוק הטרף.

נחש זה מתלפף על ענפי העצים ביערות דרום-מזרח אסיה, הודו, סרי לנקה, דרום סין וכן בכמה מאיי האוקיינוס השקט. הוא פעיל ביום ומחכה לטרף במארב על ענף מבלי לזוז. הנחש מחכה שיחלפו לידו לטאות, צפרדעים, יונקים קטנים או עופות ומתקיף במהירות. המין Ahaetulla fronticincta ניזון בעיקר מדגים שהוא תופס בשפת המים.

==מינים==
* Ahaetulla dispar
* Ahaetulla fasciolata
* נחש-שוטני בורמזי (Ahaetulla fronticincta) 
* Ahaetulla mycterizans
* נחש-שוטני ירוק (Ahaetulla nasuta)
* Ahaetulla perroteti
* נחש-שוטני אסייתי (Ahaetulla prasina)
* Ahaetulla pulverulenta
* Ahaetulla anomala

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1807
קטגוריה:טקסונים שתוארו בידי יוהאן היינריך פרידריך לינק
קטגוריה:זעמניים
שחר בק

שחר בק (נולד ב-15 במרץ 1977) הוא קצין בצה"ל במילואים בדרגת תת-אלוף, המכהן כראש הרשות לפינוי מוקשים ונפלים. בשירותו הצבאי שימש בין היתר כסגן מבקר מערכת הביטחון, מפקד יהל"ם, קצין ההנדסה של פיקוד הדרום ומפקד גדוד 603.

== ביוגרפיה ==

=== שירות צבאי ===

בק התגייס לצה"ל בשנת 1996, ושובץ בחיל ההנדסה הקרבית. בשנת 2010 מונה למפקד גדוד 603, ושימש בתפקיד עד שנת 2012. לאחר מכן מונה למפקד גדוד דקל בבה"ד 1 בין השנים 2012–2013.
בשנת 2014 הועלה לדרגת אל"ם ומונה לקצין ההנדסה של פיקוד הדרום, ושירת בתפקיד עד שנת 2016. לאחר מכן היה חניך במכללה לביטחון לאומי במחזור מ"ד (2016–2017).

ב-27 בספטמבר 2017 מונה למפקד יהל"ם. הוא פיקד על היחידה בין היתר במבצע מגן צפוני בו היחידה איתרה וניטרלה 6 מנהרות טרור חוצות גדר שחפר חזבאללה בגבול ישראל-לבנון. ליהל"ם הוענק צל"ש מאת מפקד פיקוד הצפון, אלוף יואל סטריק, על המבצע המוצלח. ב-31 ביולי 2019 סיים את תפקידו. ב-24 באוקטובר 2019 מונה למפקד המכללה לפיקוד טקטי. ב-2 בנובמבר 2020 הוחלט על מינויו לסגן צבאי למבקר מערכת הביטחון ועל העלאתו לדרגת תא"ל.

ב-9 באוגוסט 2021 הועלה לדרגת תת-אלוף, וב-2 בספטמבר 2021 נכנס לתפקידו כסגן הצבאי למבקר מערכת הביטחון. 

בפברואר 2024 מונה לראש הרשות לפינוי מוקשים ונפלים במשרד הביטחון.

=== חיים אישיים ===

בק נשוי ואב לארבעה, מתגורר בשדה אליעזר.

בק, בעל תואר ראשון בפסיכולוגיה ובסוציולוגיה מאוניברסיטת בר-אילן, ובעל תואר שני בלימודי ביטחון לאומי מאוניברסיטת חיפה. בשנת 2022 החל לימודים לתואר שני נוסף עם התמחות בביקורת במסגרת מנהל ומדיניות ציבורית מאוניברסיטת חיפה.

== קישורים חיצוניים ==

* 
* 

==הערות שוליים==

קטגוריה:מפקדי גדוד 603
קטגוריה:מפקדי גדוד דקל
קטגוריה:קציני הנדסה של פיקוד הדרום
קטגוריה:מפקדי יהל"ם
קטגוריה:מפקדי המכללה לפיקוד טקטי
קטגוריה:בוגרי המכללה לביטחון לאומי
קטגוריה:תתי-אלופים בצה"ל
קטגוריה:בוגרי אוניברסיטת בר-אילן
קטגוריה:ישראלים שנולדו ב-1977
נחש-שוטני ירוק

ראש הנחש השוטני
נחש-שוטני ירוק או נחש-זמורה ירוק (שם מדעי: Ahaetulla nasuta; ע"פ האקדמיה נָחָשׁ שׁוֹטָנִי) הוא מין נחש אסייתי בסוג נחש-שוטני שבמשפחת הזעמניים. במראהו הוא דומה למין נחש גפן ירוק אף שאין קשר אמיתי ביניהם.
== מאפיינים ==
אורכו של הנחש עד 190 ס"מ. הוא בעל גוף ירוק בולט עם צדיים משובצים בשחור ובהם גוון צהוב. הראש מוארך ומגודל והעיניים גדולות וצהובות והלסתות פעורות לרווחה ומכילות שיניים קטנות שהאחוריות מביניהם מעט ארסיות. הנחש דק ומתלפף סביב ענף קטן. נחש זה מזכיר זמורה של גפן, שוט או עלה מסתלסל מוארך ומכאן שמו.

הנחש מצוי ביערות הטרופיים של דרום-מזרח אסיה מהודו וסרי לנקה עד לקמבודיה ווייטנאם. הוא מחכה במארב על הענפים לטרף כמו לטאות שונות וצפרדעים ומכיש אותם במהירות.

נחשים אלה משריצים צאצאים חיים. הם קלים לגידול בשביה ואינם מסוכנים לאדם.
==קישורים חיצוניים==

== הערות שוליים ==

קטגוריה:בעלי חיים שתוארו ב-1789
קטגוריה:טקסונים שתוארו בידי ברנר-ז'רמין דה לספד
קטגוריה:זעמניים
קטגוריה:הודו: זוחלים
קטגוריה:סרי לנקה: זוחלים
קטגוריה:זוחלים ביערות הגשם של דרום-מזרח אסיה
קטגוריה:זוחלים ביערות הגשם של תת-היבשת ההודית
רעד (טיל)

רעד (בפרסית: رعد; בעברית: רעם) הוא טיל קרקע קרקע שמפותח באיראן.

הטיל הוא רקטה בעלת דיוק סטטיסטי שבתהליך הסבה הופכת לטיל מדויק. ההסבה כוללת הוספת ערכה לרקטה ובה מערכות ניווט והנחיה מתקדמות, כולל GPS, המספקות לה את יכולת הדיוק.

לטענת גורמי ביטחון ישראלים הטיל, שפותח בחשאיות במסגרת "פרויקט הטילים האיראני", מיועד לארגון הטרור חזבאללה, שברשותו רבבות של רקטות.

לטיל גרסה בשם רעד-307 עבור רקטות ממשפחת הזלזאל.

==קישורים חיצוניים==
*[https://m.youtube.com/watch?v=8tUBzLupnSs סרטון ניסוי שיגור טיל רעד-307], פברואר 2015

==הערות שוליים==

קטגוריה:טילי קרקע-קרקע
קטגוריה:טילים בליסטיים איראניים
ויליאם גמינרה

ויליאם גמינרה (באנגלית: William Gaminara; נולד ב-1956) הוא שחקן ותסריטאי אנגלי. הוא מוכר בעיקר מהופעתו בתפקיד הפתולוג פרופ' ליאו דלטון בסדרת הטלוויזיה "עדות אילמת" בשנים 2000 עד 2013.

==ביוגרפיה==
גמינרה נולד בלוסקה שבזמביה. בילדותו לקה בפוליו. הוא למד בלינקולן קולג' שבאוניברסיטת אוקספורד.

===קריירה===
גמינרה מגלם את ד"ר ריצ'רד לוק באופרת הסבון הרדיופונית הוותיקה "הארצ'רס". הוא מקריא ספרי שמע שונים בהם סדרת הרומנים "שארפ" מאת ברנרד קורנוול. עוד בטלוויזיה הופיע בתפקיד ויל ניומן בסדרה "Attachments", ובדמות ד"ר אנדרו באוור בסדרה "חדר מיון". הוא כתב תסריט לעיבוד של ה-BBC לרומן "Ella and the Mothers" מאת רייצ'ל מוריס. התפקיד הבולט ביותר של גמינרה הוא בדמות פרופ' ליאו דולטון בסדרת הפשע של ה-BBC "עדות אילמת", בה שיחק משנת 2002 ועד למותה של הדמות ב-2013. הוא הופיע שוב באותו תפקיד בפרק האחרון של העונה ה-20 בשנת 2017.

ב-2015 שיחק גמינרה בתפקיד סמואל הרוגייט בעונה השלישית של סדרת הטלוויזיה "האב בראון" בפרק "The Paradise of Thieves".

===חיים אישיים===
גמינרה נשוי לשחקנית האנגלייה קייט לוק. לבני הזוג יש שני ילדים, ג'ו ופרד. הם חיים בלונדון.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1985
| אודין
| dir="ltr" | Odin
| מינאמי
| דיבוב גרסה אנגלית
|-
| 1986
|
| dir="ltr" | Comrades
| ג'יימס לאבלס
|
|-
| 1986
|
| dir="ltr" | Paradise Postponed
| פיטר
| מיני-סדרה
|-
| 1985-1987
|
| dir="ltr" | Bulman
| וילי ברוס
| סדרת טלוויזיה (2 פרקים)
|-
| 1988
|
| dir="ltr" | Screen Two
| טים סייג'
| בפרק "Dead Lucky"
|-
| 1988
|
| dir="ltr" | Infantile Disorders
| שוטר
| סרט טלוויזיה
|-
| 1991
|
| dir="ltr" | Soldier Soldier
| מייג'ור הארי "דיקי" בירד
| בפרק "Fun and Games"
|-
| 1991
| בית אליוט
| dir="ltr" | The House of Eliott
| רוברט אדמס
| סדרת טלוויזיה (2 פרקים)
|-
| 1989–1993
| חדר מיון
| dir="ltr" | Casualty
| אנדרו באוור
| סדרת טלוויזיה
|-
| 1994
|
| dir="ltr" | A Dark Adapted Eye
| אנדרו
| מיני-סדרה
|-
| 1996
|
| dir="ltr" | The Bill
| ד"ר אנתוני פרי
| בפרק "Helping Hands"
|-
| 1996
| דיינג'רפילד
| dir="ltr" | Dangerfield
| מתיו דייוויסון
| בפרק "Games"
|-
| 1997
|
| dir="ltr" | Rag Nymph
| מר קווינטון
| מיני-סדרה
|-
| 1997
|
| dir="ltr" | The Moth
| מר קווינטון
| ללא קרדיט
|-
| 1998
|
| dir="ltr" | The Broker's Man
|
| בפרק "Pensioned Off"
|-
| 1999
|
| dir="ltr" | Hope and Glory
| קולין וורד
|
|-
| 2000
|
| dir="ltr" | The Law
| אלן ויין
| סרט טלוויזיה
|-
| 2000
|
| dir="ltr" | Attachments
| ויל ניומן
| סדרת טלוויזיה
|-
| 2001
|
| dir="ltr" | People Like Us
| קפטן פול קונורס
| בפרק "The Airline Pilot"
|-
| 2002–2013, 2017
| עדות אילמת
| dir="ltr" | Silent Witness
| פרופ' ליאו דלטון
|
|-
| 2002
|
| dir="ltr" | The Gist
| פיליפ בודן
| סרט טלוויזיה
|-
| 2003
| ספוקס
| dir="ltr" | Spooks
| ויקטור גליסון
| בפרק "Spiders"
|-
| 2015
| האב בראון
| dir="ltr" | Father Brown
| סמואל הרוגייט
| בפרק "The Paradise of Thieves"
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:נפגעי פוליו
קטגוריה:אנגלים שנולדו ב-1956
אודליה יקיר

אודליה יקיר (נולדה ב-5 ביולי 1978) היא מנטורית להעצמה אישית, שחקנית, עיתונאית, תסריטאית ויוצרת טלוויזיה ישראלית.

== ביוגרפיה ==
נולדה בזכרון יעקב וגדלה שם עד גיל 12. לאחר מכן, עברה עם משפחתה לחדרה. את שירותה הצבאי סיימה אודליה בדרגת סגן, כקצינת כושר קרבי וקליעה. עם שחרורה מצה"ל, ובמקביל להדרכת קבוצות תיירים יהודים מארצות הברית מטעם הסוכנות היהודית, החלה בלימודי תואר ראשון במנהל עסקים ותקשורת באוניברסיטה העברית.

בשנים 2003-2005 עבדה כדיילת אוויר בחברת אל-על.

בשנת 2006 החלה אודליה ללמוד בבית הספר לאומנויות הבמה "בית צבי", במקביל לעבודתה כעיתונאית כושר במגזין הבריאות "מנטה".

=== קריירה עיתונאית ===
החלה את הקריירה העיתונאית שלה בשנת 2000 ככתבת הכושר והבריאות של מגזין "מנטה".

בשנים 2006–2007 כתבה טור בשם "יומנה של דיילת" באתר נענע10. בשנת 2008 כתבה טור בשם "יומנה של שחקנית" באתר Mako.

מאז 2014, היא כותבת את המדור "אודליה בדרכים" בבמוסף "שישבת" של "ישראל היום" ובנוסף, משמשת פובליציסטית במדור הדעות היומי של העיתון.

=== על הבמה ובטלוויזיה ===
עוד במהלך לימודיה בבית הספר למשחק השתתפה במספר רב של פרסומות: בין היתר לסנו ושופרסל.

בשנת 2006 שיחקה בסרט "עג'מי" שהיה מועמד לאוסקר הזר, כמו גם בסרט "דמעות של חול" שהיה מיועד למגזר הדתי-חרדי.

בשנת 2012 הגישה פינת סטנד-אפ בתוכנית של רשת "שישי עד הגג" ומיד לאחר מכן הצטרפה כחברת פאנל לתוכנית הבידור "צחוק מעבודה". בנוסף, כיכבה בתוכנית-הבת של "צחוק מעבודה" "הכיתה הטיפולית".

בשנת 2013 הגישה פינת אקטואליה קומית בתוכנית "מדברים על זה" בהנחיית שי גולדן.

משנת 2007 ועד שנת 2015 הופיעה במופעי סטנד-אפ ואף הייתה שייכת ל"צוות הבית" של מועדון הקאמל קומדי קלאב.

יקיר הופיעה גם באנגלית, בפני קהילות יהודיות ואמריקאיות, במועדוני סטנד-אפ בניו יורק ובאולמות תיאטרון בלוס אנג'לס, מיאמי וטורונטו. במקביל, הנחתה כנסים שונים בשילוב הומור.

החל משנת 2016 יקיר מלמדת שימוש אפקטיבי בהומור לצורך השגת מטרות בחיים, לצד הדרכת העברת מצגות ונאומים, תוך התגברות על פחד קהל.

מתגוררת בתל אביב.

== קישורים חיצוניים ==

* [http://www.israelhayom.co.il/article/428553 "אודליה בדרכים"], באתר "ישראל היום"
* חגית גינזבורג, [https://web.archive.org/web/20171210231948/http://uri.xpmltd.info/יש-אנשים-שמוכרים-חולצות-אני-מוכרת-סטנ/ אודליה יקיר: "חלק מוכרים חולצות, אני מוכרת סטנד-אפ"], באתר "Insider - מגזין העצמאים בישראל", 12 במאי 2015

2017 09
קטגוריה:שחקניות קולנוע וטלוויזיה ישראליות
קטגוריה:עיתונאיות ישראליות
קטגוריה:עיתונאים ישראלים
קטגוריה:תסריטאיות ישראליות
קטגוריה:תסריטאים ישראלים
קטגוריה:דיילות אל על
קטגוריה:דיילי אל על
קטגוריה:סגל מנטה
קטגוריה:בוגרי תיכון אורט השומרון
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנולדו ב-1978
קטגוריה:ישראלים שנולדו ב-1978
גוליית 1100

גוליית 1100 (בגרמנית: Goliath 1100) היא מכונית משפחתית, 2 דלתות. דגם ה"גוליית 100" יוצר על ידי יצרנית המכוניות "Goliath-Werk G.m.b.H" הגרמנית בין השנים 1957–1961.

דגם ה"גוליית 1100" הוצג לראשונה בתערוכת הרכב הבינלאומית של ז'נבה במרץ 1957.

==תצורות==
* 2 דלתות - סלון
* 2 דלתות - קופה
* 3 דלתות - סטיישן
===רמות גימור===
* גוליית 1100 (בסיסי)
* גוליית 1100 דה-לוקס

== תמונות ==
<gallery mode="packed" heights="120">
קובץ:Goliath 1100 Heck (ret) 2007-09-08.jpg | גוליית 1100 
קובץ:Goliath 1100 (2007-09-08).jpg | גוליית 1100 
קובץ:Flickr - Hugo90 - 1959 Goliath.jpg| גוליית 1100 סטיישן, 2 דלתות, שנת 1959
קובץ:Flickr - Hugo90 - Goliath 1100.jpg | גוליית 1100 סטיישן
קובץ:Flickr - Hugo90 - Goliath 1100 (1).jpg | גוליית 1100 
קובץ:Flickr - Hugo90 - Goliath.jpg | גוליית 1100 
קובץ:2010 NEC Clsassic Car Show DSC 1827 - Flickr - tonylanciabeta.jpg | גוליית 1100 קופה
</gallery>

==ראו גם==
* גוליית GP700
* גוליית גולי
* גוליית פיוניר
* גוליית אקספרס
* גוליית אטלס
* גוליית Jagdwagen סוג 34

== קישורים חיצוניים ==

* [https://www.youtube.com/watch?v=Ras2TFrvoeY גוליית 1100 סטיישן] (1:16), יו-טיוב

==הערות שוליים==

קטגוריה:דגמי מכוניות שהושקו ב-1957
קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
1100
קטגוריה:כלי רכב גרמניים
דובי מוסקבה

דובי מוסקבה או הדובים המוסקבאים (ברוסית: Клуб по Американскому Футболу "московские медведи") הייתה קבוצת פוטבול רוסית מהעיר מוסקבה. זו אחת מקבוצות הפוטבול הוותיקות ברוסיה והיא השתתפה בליגת הפוטבול הרוסית מאז הקמתה.

הקבוצה זכתה באליפות המדינה 3 פעמים, לפני שפורקה בשנת 2005.
==תארים==
*אליפות ברית המועצות (1): 1991
*אליפות רוסיה (2): 1992, 1993
 

פוטבול
Du Hirte Israel, höre, רי"ב 104

Du Hirte Israel, höre (בעברית: רֹעֵה יִשְׂרָאֵל הַאֲזִינָה), רי"ב 104, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון השני שלאחר חג הפסחא, שחל ב-23 באפריל 1724.

==היסטוריה==
קנטטה זו הייתה השלוש עשרה שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 67.

ב-1869 הוציאה לאור חברת באך את הקנטטה לראשונה, בכרך 17 של פרסומיה.

==מילים ומוזיקה==
סדר הקריאה לאותו יום כולל פסוקים מאיגרת פטרוס הראשונה המעמידים את ישו כדוגמה למאמין, ופסוקים מהבשורה על-פי יוחנן בהם ישו מתאר עצמו כרועה הטוב. הלברית נכתבה על ידי מחבר לא ידוע. היא נפתחת בפסוק מתהילים פ': "רֹעֵה יִשְׂרָאֵל הַאֲזִינָה! נֹהֵג כַּצֹּאן יוֹסֵף, יֹשֵׁב הַכְּרוּבִים" וממשיכה בתיאור התלות של המאמין ברועה. החלק האחרון הוא פרפרזה על תהלים כג.

הקנטטה נועדה לביצוע על ידי סולני טנור ובס בליווי מקהלה בת ארבעה קולות, ובתזמור של שני אבובי ד'אמורה, אבוב טנור, שני כינורות, ויולה ובאסו קונטינואו. לקנטטה שישה פרקים:
# מקהלה: Du Hirte Israel, höre (רועה ישראל, האזינה)
# רצ'יטטיב לטנור: Der höchste Hirte sorget vor mich (הרועה הנעלה דואג לי)
# אריה לטנור: Verbirgt mein Hirte sich zu lange (אם רועי מסתתר זמן רב מדי)
# רצ'יטטיב לבס: Ja, dieses Wort ist meiner Seelen Speise (כן, דברך הוא מזון לנשמתי)
# אריה לבס: Beglückte Herde, Jesu Schafe (עדר מאושר, שיות ישו)
# כורל: Der Herr ist mein getreuer Hirt (האדון הוא רועי הנאמן)

==הקלטות==
היצירה הוקלטה במלואה 27 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1978), הלמוט רילינג (ב-1979), טון קופמן (ב-1997) וג'ון אליוט גרדינר (ב-2000).

==קישורים חיצוניים==
* [http://www.bach-cantatas.com/BWV104.htm פרטי הקנטטה באתר קנטטות באך]
* [http://www.bach-cantatas.com/Texts/BWV104-Heb1.htm טקסט הקנטטה באתר קנטטות באך (בתרגום לעברית)]

==הערות שוליים==

קטגוריה:קנטטות מאת יוהאן סבסטיאן באך
קליגרפיה פרסית

קליגרפיה פרסית (פרסית: خوشنویسی فارسی) או קליגרפיה איראנית (פרסית: خوشنویسی ایرانی) היא קליגרפיה של השפה הפרסית. זו אחת האמנויות הנערצות ביותר לאורך ההיסטוריה של איראן.
a}}

==סקירה היסטורית==
לאחר כניסת האסלאם לאיראן במאה ה-7, התאימו הפרסים את האלפבית הערבי לשפה הפרסית ופיתחו את האלפבית הפרסי המקובל עד היום. האלפבית הערבי מכיל 28 תווים. הפרסים הוסיפו לו ארבע אותיות נוספות, כדי להתאימו לצורכי השפה, כך שהאלפבית הפרסי כולל 32 אותיות.

בתחילת המאה ה-10, אבן מוקלה (ابنِ مقله) ואחיו אבו עבד אללה חסן הסדירו וקבעו 14 סגנונות קליגרפיה, מתוכם המוכרים והחשובים הם: מֻחַקַק, ריחאן, ת'ולות', נַסְח', תַוְקיע ורִקאע. אבן מוקלה גם קבע את כללי היסוד לאמנות הקליגרפיה בעולם האסלאם: חשיבות הצורה של כל אות וחשיבות יחסי האותיות במרחב. הכללים הבסיסיים האלה שופרו ושוכללו עם הזמן בידי אמנים שונים.
במאה ה-13 שולבו סגנונות הנסח', הרִקאע והתַוְקיע לסגנון חדש נוצר הסגנון הקליגרפי "תַעְליק".
במאה ה-14, מיר עלי תבְּריזי שילב שני סגנונות כתיב מרכזיים בזמנו, נסח' ותעליק, ויצר סגנון קליגרפי פרסי חדש, שנקרא "נַסְתַעְליק" (نستعلیق, שיבוש של נסח' + תעליק). מאז ואז ימינו סגנון הנסתעליק הוא המקובל והנפוץ ביותר מבין סגנונות הקליגרפיה והכתיבה עבור האלפבית הפרסי-ערבי.

במאה ה-17, מֻרְתַזא קולי ח'אן שאמְלו ומוחמד שפיע הַרַווי יצרו סגנון חדש שנקרא "נסתעליק קורסיבי" או "שִכַּסְתה נסתעליק" (شکسته نستعلیق). כמאה שנה מאוחר יותר, עבד אל-מג'יד תלאקאני, שהיה אמן בולט בתקופתו, העלה את הסגנון הזה לשיאו. הסגנון הקליגרפי הזה מבוסס על אותם כללים כמו הנסתעליק. עם זאת, בסגנון שִכּסְתה נסתעליק יש כמה הבדלים משמעותיים: הוא מאפשר תנועות גמישות יותר והוא מעט יותר מרווח ומעוגל. 

<gallery>
Nizami's Divan - Nasta'liq calligraphy style.jpg|עיטור קליגרפי לדיואן של נזאמי, מאות 16–17
Ta'liq script 1.jpg|סגנון תעליק
Shikastah script.jpg|סורת אל-פאתחה (1) וסורת א-נאס (114) כתובות בסגנון שִכּסְתה נסתעליק
Ya Mannan , Ya Hannan stone.JPG|קליגרפיה מסותתת באבן, מתחם הקבר והמרכז הסופי של שייח' סאפי א-דין בארדביל
</gallery>

== קליגרפיה פרסית מודרנית ==
בשנת 1950, נוסד הארגון האיראני לקליגרפיה על ידי חוסיין מירח'אני, עלי אכבר כּווה, אבראהים בּוזארי, חסן מירח'אני ומהדי בַּיאני. הארגון מקדם את לימודי הקליגרפיה ומעודד אמנים צעירים. כיום עומד בראש הארגון ע'ולאם חוסיין אמיר-ח'אני.

== ראו גם ==
* קליגרפיה
* קליגרפיה אסלאמית 

==לקריאה נוספת==
* רחל חסון, אמנות הכתב הערבי, ירושלים: יד ל״א מאיר, מוזיאון לאמנות האסלאם 1995.
* A. Schim­mel, Islamic Calligraphy, Leiden, 1970 (bibliography pp. ix-xi), repr. New York and London, 1984.
* A. Schim­mel, “Poetry and Calligraphy, Thoughts about Their Interrelation in Persian Culture,” in R. Ettinghausen and E. Yarshater, eds., Highlights of Persian Art, Boulder, Colorado, 1979, pp. 177-212.

== קישורים חיצוניים ==

* Ḡolām-Ḥosayn Yūsofī, "[http://www.iranicaonline.org/articles/calligraphy CALLIGRAPHY]," Encyclopedia Iranica, s.v.
* [http://persiancalligraphy.org/History-of-Calligraphy.html היסטוריה קצרה של הקליגרפיה הפרסית] 
* [http://calligraphers.ir/fa/page/Archive/10/ אתר הארגון האיראני לקליגרפיה]

==הערות שוליים==

קטגוריה:איראן: תרבות
קטגוריה:אמנות מוסלמית
קטגוריה:קליגרפיה
הסערה השחורה מוסקבה

הסערה השחורה מוסקבה (ברוסית: Команда по Американскому Футболу "Чёрный Шторм") היא קבוצת פוטבול רוסית מהעיר מוסקבה.

==היסטוריה==
הקבוצה הוקמה על חורבות קבוצת דובי מוסקבה שפורקה באותה שנה. קבוצת הסערה השחורה הוקמה ביוזמתו של דמיטרי פופקוב והקבוצה נתמכה על ידי חיל הנחתים הרוסי ומכאן נובע גם צבעי הקבוצה השחורים, שהם מדי החיל.

הקבוצה זכתה באליפות רוסיה בעונת 2013 ובגביע הרוסי בעונת 2015.

==תארים==
*אליפות רוסיה בפוטבול (1): 2013
*גביע רוסיה בפוטבול (1): 2015

==קישורים חיצוניים==
* 

 

קטגוריה:ערכים שבהם תבנית אתר רשמי אינה מתאימה להוספה אוטומטית
פוטבול
דאיו אופאמקאנו

דאיו אופאמקאנו (בצרפתית: Dayot Upamecano; נולד ב-27 באוקטובר 1998 באוורה שבצרפת) הוא כדורגלן צרפתי המשחק בעמדת הבלם בקבוצת באיירן מינכן מהבונדסליגה.

== קריירת מועדונים ==
אופאמקאנו גדל במחלקת הנוער של ואלנסיין. לאחר שזכה לעניין ממספר מועדוני פאר באירופה, דוגמת מנצ'סטר יונייטד, הצטרף אופאמקאנו בחודש יולי 2015 לרד בול זלצבורג תמורת 2.2 מיליון אירו. ב-31 ביולי ערך אופאמקאנו את הופעת הבכורה שלו בליפרינג, קבוצת המילואים של רד בול זלצבורג, בניצחון 1–2 על סנקט פלטן במסגרת המחזור השני בליגה האוסטרית הראשונה. בסך הכל ערך אופאמקאנו 16 הופעות ליגה בליפרינג.

לקראת תום עונת חזר אופאמקאנו לרד בול זלצבורג, וב-19 במרץ 2016 ערך את הופעת הבכורה שלו במועדון, בניצחון 1–2 על מאטרסבורג במסגרת המחזור ה-28 בבונדסליגה האוסטרית. עד לתום העונה ערך אופאמקאנו הופעת ליגה נוספת. את עונת פתח אופאמקאנו כשחקן הרכב קבוע בקבוצה, וערך 15 הופעות ליגה עד לאמצע העונה. בנוסף, ערך אופאמקאנו ארבע הופעות במסגרת שלב הבתים של הליגה האירופית לעונת 2016/2017.

ב-13 בינואר 2017 חתם אופאמקאנו על חוזה לארבע שנים וחצי בר.ב. לייפציג מהבונדסליגה, ששילמה עבורו 10 מיליון אירו. ב-4 בפברואר ערך אופאמקאנו את הופעת הבכורה שלו במועדון, כשהחליף את ראני ח'דירה בדקה ה-66 בהפסד 0–1 לבורוסיה דורטמונד במסגרת המחזור ה-19 בליגה. בסך הכל ערך אופאמקאנו 12 הופעות ליגה במדי הקבוצה עד לתום עונת , בה סיימה הקבוצה במקום השני בליגה. ב-13 בספטמבר 2017 ערך אופאמקאנו את הופעת הבכורה שלו בליגת האלופות, כששיחק 90 דקות בתיקו 1-1 נגד מונקו במסגרת שלב הבתים של המפעל לעונת 2017/2018.

ב-14 בפברואר 2021 חתם בבאיירן מינכן עד 2026<ref></ref>. ב-17 בדצמבר 2021 כבש שער בכורה בניצחון 0–4 על וולפסבורג.

נכלל בסגל נבחרת צרפת בטורניר מונדיאל 2022.

נכלל בסגל נבחרת צרפת לטורניר יורו 2024.

== תארים ==
;רד בול זלצבורג
* אליפות אוסטריה: 2015/2016

;באיירן מינכן
*הסופר קאפ הגרמני: 2021, 2022
*אליפות גרמניה: 2021/2022, 2022/2023

==== נבחרת צרפת ====
* ליגת האומות: 2020/2021
;נבחרת צרפת עד גיל 17
* אליפות אירופה עד גיל 17 (1): 2015

== קישורים חיצוניים ==

== הערות שוליים ==

קטגוריה:בלמי כדורגל צרפתים
קטגוריה:כדורגלנים צרפתים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני ר.ב. לייפציג
קטגוריה:כדורגלני באיירן מינכן
קטגוריה:כדורגלני נבחרת צרפת
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:צרפתים שנולדו ב-1998
לא לחינם הלך זרזיר אצל עורב

זרזיר מצוי
עורב
"לא לחינם הלך זרזיר אצל עורב, אלא מפני שהוא מינו" הוא פתגם שמקורו בתלמוד, ופשוטו: יצורים (בעלי חיים ואנשים כאחד) שיש ביניהם קרבה ביולוגית או התנהגותית, נוטים לדבוק זה בזה. הביטוי משמש בהשאלה גם לציון נטייתו של פלוני להתחבר עם אנשים מסוגו. המשפט ידוע גם בצורתו הקצרה: "הלך הזרזיר אצל העורב". ביטוי דומה המשמש אף הוא בהשאלה לתיאור רעיון זה הוא: "מצא מין את מינו". בדרך כלל הביטויים האלה משמשים לתיאור קשרים לא רצויים.

==המקור==
המשפט מצוטט בתלמוד בשם רבי אליעזר מברייתא: . לדעת רבי אליעזר, הזרזיר הוא מין של עורב, שהוא עוף טמא, ולפיכך נכלל במה שנאמר בתורה בפרשת העופות הטמאים . המילה "למינו" נועדה לכלול את כל סוגי העורב המצויים, ומאחר שהזרזיר מצוי הוא אצל העורב ומתחבר עמו הרי זו הוכחה לכך שהם בני אותו מין.

במסכת בבא קמא הגמרא מרחיבה בעיקרון זה בפן ההתנהגותי ועושה שימוש אגדי בדברי רבי אליעזר, כחלק מרצף מקורות למשפט ארמי עממי בעל משמעות דומה: "מטייל ואזיל דיקלא בישא גבי קינא דשרכי" (תרגום חופשי: דקל רע גדל בין אילנות סרק). הגמרא מראה שהרעיון קיים כבר בכתבי הקודש, מציגה את האמור בספר בראשית על נישואי עשו למחלת בת ישמעאל: "וַיֵּלֶךְ עֵשָׂו אֶל יִשְׁמָעֵאל..." ואת האמור בספר שופטים: "וַיִּתְלַקְּטוּ אֶל-יִפְתָּח אֲנָשִׁים רֵיקִים, וַיֵּצְאוּ עִמּוֹ". עליהם מוסיפה הגמרא הרחבה מספר בן סירא (פרק י"ג): "כל עוף למינו ישכון ובני אדם לדומה לו", ומסבירה את הרעיון הכללי בדברי המשנה "כל המחובר לטמא - טמא, כל המחובר לטהור - טהור", ובדברי רבי אליעזר שבברייתא. משמע, עשו התחבר לישמעאל ויפתח התחבר לבני בליעל, משום שהיו דומים זה לזה, כפי שהזרזיר הוא בן מינו של העורב.

במדרש בראשית רבה מועלית סברה שהליכת הזרזיר אל העורב היא למטרת הזדווגות, עקב הדמיון הרב ביניהם.

הזרזיר שמתואר בתלמוד מזוהה על ידי המדענים כזרזיר מצוי, והוא דומה בצבעיו, במבנה גופו ובהתנהגותו לעורב.

== שימושים בפתגם בעברית המודרנית ==
ככלל, משמש הפתגם כמשל לקשרים בין אנשים, שיש להם מכנה משותף כלשהו, ובדרך כלל שלילי - בעיני הכותב.

* בעיתון "המשקיף" נכתב בשנת 1945: "'לא לחינם הלך הזרזיר אצל העורב', והכח המשותף הזה: השומר הצעיר והליגה הסוציאליסטית, סיעה ב' והקומוניסטים, עלול להרבות את המכשולים העומדים במאבקנו לתחייה במדינת ישראל".
* בשנת 1949 פורסמה בעיתון "חרות" הודעה שכותרתה: "הלך הזרזיר אצל העורב", ובה מסופר שחאג' אמין אל-חוסייני, המופתי הירושלמי לשעבר, הגיע לג'דה כאורחו האישי של המלך אבן סעוד.
* בשנת 1977 הביא א. ארליך בעיתון "דבר" את הפתגם כדוגמה ל"ביטויים פלסטיים אסוציאטיבים" של המקורות, כשהוא דן בקשרים שבין גנדי ואולמרט.
* מאמר בעיתון "מעריב" משנת 1980 נעזר בפתגם כדי לתאר את פגישת אחמד טיבי וחבריו עם יאסר עראפאת, והביא את המדרש של חז"ל.

== קישורים חיצוניים ==
* "[http://www.haayal.co.il/story_2928 כל העורבים ערבים זה לזה?]", האייל הקורא

==הערות שוליים==

קטגוריה:אמרות חז"ל
קטגוריה:ניבים וביטויים חז"ליים
קטגוריה:עורבים בתרבות
קטגוריה:זרזיר בתרבות
יחסי יוון–ליכטנשטיין

שרת החוץ של ליכטנשטיין [[אאורליה פריק נפגשת עם מקבילה היווני יורגוס קטרונגלוס בשולי ועידת שרי החוץ של מועצת אירופה בהלסינקי, מאי 2019]]
יחסי יוון–ליכטנשטיין הם היחסים הדיפלומטיים הרשמיים שבין הרפובליקה ההלנית לבין נסיכות ליכטנשטיין.

== סקירה כללית ==
על פי משרד החוץ היווני היחסים הדיפלומטיים הרשמיים שבין יוון לבין ליכטנשטיין "יכולים להיחשב לטובים למדי", וזאת למרות ששיתוף הפעולה בין שתי המדינות הוא מזערי, שכן, לא הייתה ביקורת מכל סוג שהיא במשך שנים רבות. גם ביקורים הדדיים לא נפוצים בין שתי המדינות נחשבים לדבר לא נפוץ.

תחום שיתוף הפעולה המשמעותי ביותר בין שתי המדינות הוא חילופי התמיכה במועמדויות של השנייה בפורומים בינלאומיים בהם שתי המדינות משתתפות.

50 משפחות יווניות מתגוררות ועובדות בליכטנשטיין. אזרחי שתי המדינות לא חייבים באשרת כניסה למדינה השנייה.

== ייצוג ==
* יוון לא מיוצגת בליכטנשטיין אלא באמצעות השגרירות שהיא מחזיקה בברן, בירת שווייץ.
* ליכטנשטיין לא מיוצגת ביוון אלא באמצעות מסדרון בשגרירות השווייצרית הממוקמת באתונה, בירת יוון.

== ראו גם ==
* יחסי יוון-סן מרינו
* יחסי יוון-מונקו
* יחסי יוון-לוקסמבורג

== קישורים חיצוניים ==

* [http://www.mfa.gr/en/blog/greece-bilateral-relations/liechtenstein/ Greece's Bilateral Relations With Liechtenstein]

== הערות שוליים ==
פדרל צ'ליאבינסק

פדרל צ'ליאבינסק (ברוסית: Федерал Челябинск, או Челябинские Федералы) הייתה קבוצת פוטבול רוסית שהתמודדה בליגת הפוטבול הרוסית.

הקבוצה נחשבת לקבוצת הפוטבול הוותיקה ביותר ברוסיה, משהוקמה בשנת 1988 והיוותה חלק ממייסדות ליגת העל הסובייטית בפוטבול אמריקאי, שהוקמה בשנת 1991 והתקיימה במשך עונה אחת בלבד לפני שהפכה לאליפות רוסיה בפוטבול. הקבוצה המשיכה להתקיים עד שנת 1997 לפני שפורקה בעקבות קושי במציאת מימון להמשך פעילות.
==היסטוריה==
הקבוצה הוקמה ביוזמת אלכסנדר קובריגין, חייל בשירות הכוחות המזוינים של ברית המועצות, ששירת בבסיס סובייטי, לא הרחק מבסיסי צבא אמריקאים ושם נחשף לספורט זה.

הקבוצה הוקמה ביולי 1988 ממיזוגן של מועדוני "סמנה" ו"איסקרה", שיצרו יחד את מועדון "פדרל" (Федерал, ברוסית) שהתמקם בעיר הסגורה צ'ליאבינסק-65 ,כיום אוזיורסק, אם כי תאריך הולדתו של המועדון מיוחס ל-4 באוקטובר 1988, התאריך שבו המועדון נרשם ברשם המועדונים כקבוצת רוגבי, שהיה תחום ספורט פופולרי יותר מאשר פוטבול בברית המועצות.

משחק הבכורה של הקבוצה נערך ב-9 בנובמבר 1988 בין קבוצת פדרל לקבוצת פילי מוסקבה (שזכתה מספר פעמים באליפות הלאומית).

בשנת 1993 אלכסנדר קובריגין, שכיהן כנשיא הקבוצה, נסע לוילנה והוא הוחלף על ידי ויאצ'סלב קריביצקי. בשנת 1998 הקבוצה איבדה את תמיכתה הפיננסית של העירייה וקריביצקי הכריז על פירוקה של הקבוצה.

==הערות שוליים==

פוטבול
קטגוריה:קבוצות פוטבול רוסיות
מנחם שטיין (טניסאי שולחן)

מנחם שטיין (נולד ב-1954), טניסאי שולחן, אלוף ישראל ליחידים 3 פעמים (1971, 1974 ו-1977). אימן בקבוצת מכבי צפון תל אביב.

== ביוגרפיה ==
שטיין החל להתאמן מגיל 14 וחצי בטניס שולחן בהדרכתו של יוסף ישועה בקבוצת מכבי צפון תל אביב. הוא בוגר מגמה ריאלית בתיכון עירוני א'. כבר ביותו בן 17 זכה באליפות ישראל וייצג את ישראל באליפות העולם שנערכה בנגויה, יפן.

בשנת 1974 זכה בפעם השנייה באליפות ישראל בטניס שולחן לבוגרים לאחר ניצחון במשחק הגמר על דרור פולק מהפועל שער הנגב בן ה-14 שנים וחצי בתוצאה של 2-3. 

בשנת 1977 זכה שטיין בפעם השלישית באליפות ישראל בטניס שולחן לבוגרים.

== חייו האישיים ==
בשנת 1977 גילה שטיין את כת ההרא קרישנה. הוא גילח שער ראשו ונסע לצרפת. לאחר שנתיים פרש מהכת וחזר לישראל. ב-1988 הוא נישא לטניסאית השולחן איריס כרמי שהתאמנה בהדרכתו.

==קישורים חיצוניים==
* 
* 

== הערות שוליים ==

קטגוריה:אלופי ישראל בטניס שולחן
קטגוריה:אלופי המכביה: טניס שולחן
קטגוריה:מאמני ספורט ישראלים
קטגוריה:בוגרי תיכון עירוני א' (תל אביב)

קטגוריה:ישראלים שנולדו ב-1954
גילי כהן (עיתונאית)

גילי כהן (נולדה ב־18 ביולי 1989) היא עיתונאית ישראלית, המשמשת ככתבת המדינית של תאגיד השידור הישראלי מאז 2017.

== ביוגרפיה ==
כהן נולדה ב־1989 בלוד וגדלה בשוהם. את שירותה הצבאי עשתה ככתבת צבאית, ולאחר מכן, כעורכת החדשות בכתב העת "במחנה". על שירותה, הוענק לה בשנת 2009 פרס על שם רותי לויאב.

לאחר שחרורה מהצבא, בשנת 2010, שימשה כתבת מוניציפלית בשרון ובשפלה של העיתון "הארץ". בשנה שלאחר מכן מונתה לכתבת צבאית בעיתון. בתפקידה בעיתון סיקרה כהן אירועים צבאיים שונים ובהם מבצע עופרת יצוקה ומבצע צוק איתן.

ב־29 באוקטובר 2017 עברה מעיתון "הארץ" לתאגיד השידור הישראלי, ככתבת מדינית. כהן משמשת מגישה מחליפה בתוכניות הערוץ, בהן "העולם היום" ו"חדשות שישי". מאז מרץ 2022 מגישה תוכנית שבועית בכאן ב עם דובר צה"ל לשעבר רונן מנליס.

כהן היא בוגרת אוניברסיטת תל אביב במדע המדינה.

כהן נשואה לבנימין טוביאס, מבקר קולנוע ב"ידיעות אחרונות", ואם לשניים.<ref></ref> הם מתגוררים בגבעתיים.

== קישורים חיצוניים ==

* 

== הערות שוליים ==

קטגוריה:עיתונאיות ישראליות
קטגוריה:עיתונאים ישראלים
קטגוריה:סגל הארץ
קטגוריה:סגל במחנה
קטגוריה:סגל תאגיד השידור הישראלי - כתבי כאן חדשות
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:כתבים מדיניים ישראלים
קטגוריה:מגישי פודקאסטים ישראלים
קטגוריה:מגישות פודקאסטים ישראליות
קטגוריה:פורבס 30Under30: ישראל
קטגוריה:גבעתיים: אישים
קטגוריה:ישראליות שנולדו ב-1989
קטגוריה:ישראלים שנולדו ב-1989